अन्तर्राष्ट्रिय श्रम सम्मेलनका लागि जेनेभा पुगेका मन्त्री विष्ट र राइडरबीच आज बिहान भेटघाट भएको हो। राइडरसँगको भेटमा मन्त्रीले नेपाल सरकारले श्रमिकको संरक्षणका लागि कानुनमै व्यवस्था गरेको विषयमा जानकारी गराएका थिए। नेपालले वातावरणमैत्री हरित रोजगार र बेरोजगार अन्त्य गर्ने आन्तरिक रोजगारलाई प्राथमिकतामा राखेर काम गर्नु सुरु गरेको विषयसमेत राइडरलाई जानकारी गराएका थिए।
